Suwija, I Nyoman (2013) Panyanggran Rahinan “Nyepi” Makalarapan Ngupapira Tuntunan Karakter. Surat Kabar Bali Post.
Abstract
Silih tunggil rerahinan krama Hinduné mawasta “Hari Raya Nyepi”. Indik tata sulur nglaksanayang utawi nyangggra Rahinan Nyepi puniki sampun saking dumun kalaksanayang becik pisan antuk krama Hinduné ring Bali. Majanten sampun wénten pauwahan manut aab jagat sané kasarengin. Yéning dumun duk titiang kari alit-alit wénten istilah Ngrebeg duk rahinan Pangrupukan, wusan macaru, mamargi ngiderin désa antuk ngedig soroh wék-wékan belék, kulkul, kau, cekong, kakupwakan, miwah sané lianan. Mangkin sampun nganggén saluir tetabuhan bleganjur sané sayan becik. Ungkuran puniki sampun sayan limbak maweweh ngarak ogoh-ogoh sané becik-becik tur maéndahan. Yéning pikayunin becik-becik, jatinipun panglaksanan éédan nyanggra rahinan “Nyepi” puniki prasida pinaka larapan ngrajegang tuntunan karakter krama Hinduné.
ban_Latn shn_Mymr ban_Latn